text:
ديوان رعيت ڤد ڤرسيدڠن هاري اين تله برستوجو اونتوق يڠ دڤرتوا دوان رعيت⹁ يڠ برهورمت تن سري داتوق محمد عريف بن محمد يوسوف اونتووق مڠوسوڠکن جاواتنڽ اتس الاسن ترداڤت ڤنچالونن لاين باݢي جاواتن توان يڠ دڤرتوا.
ستله ڤربهسن هڠت يڠ برلاڠسوڠ سلاما ببراڤا جم⹁ اهلي٢ ديوان رعيت تله مڠوندي اونتوق مموتوسکن ڤرکارا ترسبوت⹁ دان سراماي 111 اهلي ديوان رعيت مڽوکوڠ اوسول ترسبوت⹁ مانکالا هاڽ 109 اهلي منولق.
اوسول يڠ دبنتاڠکن اوليه ڤردان منتري⹁ تن سري محي الدين ياسين ايت دبهسکن اوليه 2 اورڠ اهلي ڤارليمن داري ڤيهق ڤمباڠکڠ⹁ دان 2 اورڠ اهلي ڤارليمن داري ڤيهق کراجاءن⹁ ايايتو داتوق سري انور ابرحيم درڤد ڤ.ه.⹁ نيق محمد زواوي سالح درڤد ڤاس⹁ تن دوکتور محضير محمد يڠ مروڤکن اهلي ڤارليمن بيبس⹁ دان داتوق سري شهيدان کسيم درڤد باريسن ناسيونل.
اوسول ترسبوت دݢولوڠ اوليه منتري دجباتن ڤردان منتري⹁ داتوق تاکي الدين حسن.
وقتو ريهت تڠه هاري دتڠݢوهکن کجم 1.15 تڠه هاري باݢي ممڤرچڤاتکن دان ممڤرمودهکن اوروسن ڤڠوندين⹁ ستله دچدڠکن اوليه داتوق تاکي الدين دان دڤرستوجوي اولين سڤيکر ديوان⹁ محمد رشيد حسنون.
ديوان رعيت دجڠک اکن ممبهس اوسول اونتوق ملانتيق يڠ بربهاݢيا داتوق اظهر بن عزيزن @ هارون سباݢاي توان يڠ دڤرتوا ديوان يڠ باهرو.


c: text/html

text:
سبهاݢين ڤميمڤين امنو دڤرچاياءي سوده مولا برکومڤول دڤوست داݢڠن دنيا کوالا لومڤور (ڤ.د.د.ک.ل.) سجق تڠه هاري تادي.
دفهمکن⹁ مريک دڤڠݢيل ڤريسيدن ڤرتي⹁ داتوء سري دوکتور فلسفه احمد زاهد حميدي برهوبوڠ تيمڤوه 14 هاري يڠ دتتڤکن بيرو ڤوليتيک امنو سبلوم اين سوڤايا کراجاءن ممڠݢيل ڤرليمن اونتوق برسيدڠ دالم تيمڤوه ترسبوت.
سوسولن درڤد ايت⹁ سومبر يڠ لايق دڤرچاياءي ممبريتاهو ڤيهق اخبر اوتوسن مليسيا⹁ احمد زاهد اکن مڠاداکن ڤرتموان دڠن اهلي ڤرليمن امنو مالم اين.
کليهتن براد دڤ.د.د.ک.ل. وقتو اين اياله اهلي مجليس ترتيڠݢي امنو⹁ داتوء غزالي ابراهيم دان بکس ڤردان منتري يڠ جوݢ اهلي ڤرليمن ڤکن⹁ داتوء سري نجيب تون رزاق.
ڤد 21 جون لالو⹁ امنو مندسق کراجاءن اونتوق ممڠݢيل سيدڠ ڤرليمن دالم تيمڤوه 14 هاري.
احمد زاهد برکات⹁ اي سوسولن ڤندڠن دظاهيرکن يڠ دڤرتوان اݢوڠ⹁ السلطان عبد الله رعاية الدين المصطافى بالله شه دان راج٢ ملايو سوڤايا سيدڠ برکناءن دخداکن سچڤت موڠکين.
باݢايماناڤون ڤجابت ڤردان منتري دالم کياتاءن هاري اين ممعلومکن کراجاءن برستوجو منصيهتي اݢوڠ سوڤايا سيدڠ ڤرليمن دأداکن سلاما ليما هاري مولاءي 26 جولاي اين باݢي ديوان رعيت.
تيمڤوه مشوارت باݢي ديوان رعيت ايت برلڠسوڠ دري 26 جولاي هيڠݢ 29 جولاي دان 2 اوݢوس.
باݢي ديوان نݢارا ڤولا اکن برلڠسوڠ تيݢ هاري مولاءي 3 هيڠݢ 5 اوݢوس دڤن.
Like this:
Like Loading...
Baca versi Rumi di sini.
سوروهنجاي تيڠݢي ڤرتوبوهن بڠسا٢ برساتو اونتوق ڤلارين ﴿يو اين ايچ سي ار﴾ مڠاکوءي تنتڠ کووجودن کݢيءاتن ڤمالسون کاد ڤلارين سوروهنجاي ترسبوت.
ممتيق لاڤورن اوتوسن ديݢيتل⹁ ڤيهق ڤرتوبوهن بڠسا٢ برساتو تله منتڤکن چيري کسلامتن دالم کاد ڤلارين ترسبوت⹁ ترماسوقله چيري هولوݢرام⹁ کود ڤالڠ⹁ سيستم تيندق بالس ڤانتس سلامت سلاءين ڤڠومڤولن دات بيوميتريک يڠ ممرلوکن ايمبسن ايريس دان چڤ جاري.
“سباهݢين درڤد اوسها برتروسن کامي اونتوق ممبنتراس ڤماسلون کاد دان ڤمالسون ايدينتيتي⹁ يو اين ايچ سي ار تله ممبوات ڤلابورن يڠ بسر دالم ممڤرکوکوهکن لاݢي ڤروسيدور دان مماستيکن اينتيݢريتي دوکومن کامي.
“کصحيهن کاد بوليه دصحکن ملالوءي اڤليکاسي يو اين ايچ سي ار ۏيريفاي-مي ﴿UNHCR Verify-MY﴾ يڠ ممبوليهکن ڤݢاواي ڤڠوات کياس اوندڠ٢ دان مريک يڠ ترليبت دالم کرج ڤرليندوڠن دان بانتون اونتوق لبيه موده ممبوات ڤڠصحن کاد⹁” کاتڽ دالم سبواه کڽاتاءن يڠ دکلوارکن سمالم.
منوروت ڤنددهن اوليه اخبر ميڠݢون مليسيا ڤد 2 اوݢوس لالو⹁ کاد السو وارݢ اسيڠ برکناءن بوليه دڤروليهي منروسي ايجين دڠن هارݢ سکيتر 500 ک 800 ريڠݢيت سهاج. مريک اکن دبري کاد ڤالسو ترسبوت جيک تيدق منڤاتي شارت يڠ دتتڤکن اوليه يو اين ايچ سي ار باݢي کاد ترسبوت.
والاو باݢايمانڤون⹁ سکيراڽ مريک دتڠکڤ⹁ وارݢ اديڠ ترليبت اکن دبري کاد يو اين ايچ سي ار يڠ صح دڠن مده.
اوتوسن مليسيا ڤد بولن لڤس توروت ڤرنه منددهکن کيرا٢ 86,155 ڤلارين روهيڠڽ دنݢارا اين هامڤير مڽاماءي بيلاڠن ڤندودوق ڤوتراجاي نامون هاڽ 317 يڠ دبريکن ڤنمڤاتن دنݢارا کتيک دالم تيمڤوه انم بولان تاهون اين نامون هاکيکتڽ مليسيا هاڽ ڤنمڤاتن سمنتارا.
Like this:
Like Loading...
Baca versi Rumi di sini.
اخبر بهاس ملايو ڤرتام⹁ اوتوسن مليسيا باکل کمبالي کڤاسرن ڤد هاري ايثنين⹁ 20 جولاي اين. ڤرکارا ترسبوت تله دعمومکن اوليه ڤيهق ميديا موليا سنديرين برهد ايايتو ڤميليق بهارو اخبر ترسبوت ملالوي لامن ميديا سوسيال رسمي اوتوسن مليسيا.
اوتوسن مليسيا تله برهنتي اوڤراسي سرت مرت ڤد بولن اوکتوبر تاهون لڤس سلڤس شريکت اخبر ترسبوت تيدق داڤت ممبايار ݢاجي ڤکرج٢ مريک عاقبة مسئله کوڠن.
نمون⹁ شريکت اورورا موليا ميلوق سيد مختار البخاري تله ممڤروليهي ماجوريتي سهم دالم انق شريکت اوتوسن⹁ ديلوف سنديرين برهد سبلوم ڤنوتوڤن اخبر ترسبوت.
اوتوسن مليسيا اکن کمبالي برسام٢ اخبر ميڠݢون مليسيا⹁ کوسمو⹁ دان کوسمو اهد يڠ مروڤکن اخبر کمبرڽ.
Like this:
Like Loading...

robotstxt: allowed

filter: keep


text:
يڠ دڤرتوان اݢوڠ السنطان عبد الله رعاية الدين المسطافى بالله شه برتيته بهاوا ڤرسيدڠن ڤرليمن ڤرلو دأداکن سچڤت موڠکين باݢي ممبوليهکن ڤلن ڤموليهن نݢارا دان اوردينن٢ ضرورة دبحثکن اهلي٢ ديوان رعيت.
کڤوتوسن ترسبوت دبوات ستله ڤربينچڠن خاص راج٢ ملايو ڤتڠ تادي دأستان نݢارا.
ددالم سبواه کڽاتاءن ميديا اوليه داتوء ڤڠلولا بيجاي دراج⹁ داتوء ايندرا احمد فضيل شمس الدين⹁ سري ڤدوک بݢيندا توروت منظاهيرکن هارڤن اݢر اڠک جڠکيتن وابق کوۏيد-19 داڤت دلندايکن دڠن سݢرا.
بݢيندا توروت ممبري ڤرايڠتن کرس کڤد کراجاءن ڤرسکوتوان اونتوق برتيندق تݢس دالم ممودهکن بيروکراسي دان ممڤرچڤتن ڤروسيس ۏکسينيساسي کڤد رعيت سچڤت موڠکين.
السلطان عبد الله جوݢ برڤندڠن بهاوا ڤرلوڽ اد ساتو ڤندتدبيرن کراجاءن يڠ ستابيل دان کوکوه سرتا براوڤاي برفوڠسي دڠن ايفيکتيف دالم مناڠني وابق کوۏيد-19⹁ مک ڤرليمن هندقله دبنرکن اونتوق برسيدڠ.
دأخير کڽاتاءن ترسبوت⹁ بݢيندا تله منظاهيرکن ستيڠݢي-تيڠݢي ڤڠهرݢاءن اتس سوکوڠن برتروسن راج٢ ملايو يڠ منچرمينکن کڤريهاتينن تينغي بݢيندا راج٢ ملايو ترهادڤ کمصلحتن نݢارا دان کلڠسوڠن هيدوڤ رعيت.


text:
کومڤولن ڤڠکاجي دسبواه اونيۏرسيتي مندقوى داره بياوق اءير مڠندوڠي باهن يڠ بوليه منچݢه کنسر⹁ بکتيريا دان کموڠکينن ۏيروس کوۏيد-19.
ڤروفيسور جيتکامول ثاناسک دري فاکولتي ڤراوبتن ۏيترينر⹁ اونيۏرسيتي ماهيدول برکات⹁ کومڤولن ڤڠکاجي ايت اکن منليتي رهسيا سيستم ايمون بياوق اءير يڠ قوات سهيڠݢ ممبوليهکنڽ هيدوڤ دالم اءير ترچمر سرتا ماکن بڠکاي.
کاتڽ⹁ کومڤولن ڤڠکاجي ايت سودن منداڤت کبنرن درڤد کراجاءن اونتوق مڠامبيل سمڤل داره بياوق اءير اونتوق دسليديق.
“سمڤل داره ايت دݢوناکن اونتوق مڠکاجي چيري٢ ڤروتين يڠ ممبنتوق سيستم ايمون دياوق اءير.
“ڤڠکاجي منداڤتي ڤروتين برکناءن بوليه ممبونوه سيل کنسر⹁ بکتيريا دان موڠکين براوڤايا منچݢه جڠکيتن ۏيروس ترماسوق کوۏيد-19⹁” کاتاڽ کڤد اخبر نيشن ثاءيلند.
کومڤولن ڤڠکاجي ايت برچادڠ اونتوق مماتنکن کاجين ترسبوت سلڤس ڤڽليديقن راڤي دلاکوکن.
مريک دجڠک مڽلسايکن کاجين اول ايت منجلڠ ڤڠهوجوڠ تاهون اين سبلوه دݢوناکن اونتوق مڠاوجي کبرکسنن مننتڠ اينفلوءينزا دان کوۏيد-19.


text:
اوليه مستيک
كايو مانيس مروڤاكن سجنيس رمڤه يڠ سلالو دڬوناكن دالم ماسقن. نامون، ڤرنهكه اندا مندڠر اورڠ ‘دمنديكن’ دڠن سربوق كايو مانيس؟
كدڠرنڽ ميمڠ ڤليق، نامون ايت ساله ساتو تراديسي ددينماک باڬي مريک يڠ ماسيه ممڬڠ ستاتوس بوجڠ. جک ماسيه بلوم بركهوين كتيک اوسيا مماسوقي 25 تاهون، كبارڠكالين اونتوق دمنديكن دڠن سربوق كايو مانيس اداله تيڠڬي.
تراديسي اونيک اين ماسيه دعملكن اوليه سبهاڬين مشاركت دسان. دكاتاكن عملن ‘مندي’ اين تله لاما دڤركتيکكن سمنجق ابد ک-16 لاڬي. برداسركن ڤماهمن مشاركت ستمڤت، عملن اين دڬلر سباڬاي ‘Pebersvend’ اتاو توروت دكنلي ‘Paper Dude’.
سبنرڽ، اي دلاكوكن باڬي ممڤرايڠتي ڬولوڠن ڤداڬڠ رمڤه راتوس ساتو كتيک دهولو. ڤد وقتو ايت، ڬولوڠن ڤداڬڠ اين دكاتاكن كرڤ مڠمبارا كسلوروه دنيا باڬي منجوال حاصيل داڬڠن مريک. دسببكن ايت، ڬولوڠن اين سريڠ كالي ترلوڤا تنتڠ ماس دڤن مريک تراوتاماڽ اونتوق منديريكن رومه تڠݢ.
جوسترو، باڬي مڠيلقكن ڬولوڠن مودا-مودي ترلوڤا تنتڠ ڤركارا ايت، ترچيڤتاله عملن مندي سربوق كوليت كايو مانيس اين.
اوڤاچارا مندي سربوق كوليت كايو مانيس بياساڽ دلاكوكن كتيک سي مڠسا مڽمبوت اولڠ تاهون كلاهيرن. ڤد هاري ايستيميوا اين، اي دحاضيري اوليه كلوارݢ تردكت دان راكن٢.
سلاءين سربوق كايو مانيس، اد سستڠه مڠسا توروت دمنديكن دڠن باهن٢ لاءين سڤرتي سمبورن اءير، لادا هيتم، كيک اولڠ تاهون دان سباڬايڽ.
ستياڤ كالي اوڤاچارا دجالنكن، مڠسا واجب مڠيكوت ڤراتورن يڠ تله دتتڤكن. ڤد هاري ترسبوت، مريک ڤرلو منديامكن ديري دان مڠيكوت ستياڤ ارهن درڤد اهلي كلوارݢ اتاو راكن٢ مريک.
اڤابيلا اوڤاچارا مندي اين دجالنكن، سبواه ارچا دبينا خصوص باڬي اينديۏيدو يڠ بلوم بركهوين. اي دبوات دالم ڤلباڬاي بنتوق سڤرتي ماءنسي، حيوان، روبوت دان سباڬايڽ.
ڤد ماس يڠ سام، هاڽ باهن ترتنتو بوليه دڬوناكن اونتوق ممبينا ارچا اين. كبياساءنڽ، ارچا اين اكن دبوات مڠڬوناكن ‘توڠ درم’ اتاو بسي ترڤاكاي. باڬي منمڤقكن اي كليهاتن مناريق، بيناءن درڤد بسي اين اكن دهياسكن دڠن ڤلباڬاي ورنا دان چورق.
سلاءين ايت، توليسن اڠک برنومبور مڠيكوت اوسيا دان نام اينديۏيدو ترليبت اكن دتوليس ڤد مان٢ بهاڬين دأرچا ترسبوت. اي دبوات سباڬاي ڤڠنلن كڤد اهلي كلوارݢ لاءين يڠ داتڠ بركونجوڠ كأوڤاچارا اونيک بركناءن.